Тхьэбысым Умар и уэрэдхэр утыку кърахьэ
ЩэкIуэгъуэм (ноябрым) и 2-м сыхьэт 18-м щIидзэу Лъэпкъхэм я Унэу Санкт-Петербург къалэм дэтым щекIуэкIынущ уэрэдус цIэрыIуэ Тхьэбысым Умар и IэдакъэщIэкIхэр щызэхуэхьэса «Уэрэдыр зигъэгъусэ» тхылъым и «лъэтеувэ».
Пшыхьым къыщыIунущ Тхьэбысым Умар и уэрэдхэр. ХьэщIэхэм я нэгу зрагъэужьынущ Адыгэ Республикэм щIыхь зиIэ и артисткэ КlыкI Софиерэ урысейпсо, дунейпсо зэпеуэхэм я лауреат Пысь Артёмрэ.
РСФСР-м и цIыхубэ артист, композитор-уэрэдус, уэ- рэджыIакIуэ, пшынауэ Тхьэбысым Умар ящыщщ иджырей адыгэ макъамэ гъуазджэм и лъабжьэр зыгъэтIылъахэм. Абы и уэрэдхэр ноби яIэщIэхуакъым, ди уэрэджыIакIуэхэм яфIэфIу ягъэзащIэ.
Къэбарт Мирэ.
